

**УРОК: 3- Декември –Международен ден на хората с увреждания**

**Тодорка Тодорова в ОУ“Иван Вазов“ гр.Силистра**

**Часът е проведен с ученици от III„ А“ клас на 4.12 .2018год**

И те са тук, но все едно, че ги няма.

А те могат и заслужават!

Най-вече разбиране и прегръдка.

Децата със синдром на Даун са тук

и не искат много –

Само вашето приятелство!

**Цели на урока**

**Очаквани резултати**: Тези от нас, които не са общували отблизо с хора с физически и психически проблеми, по-лесно да преодолеят бариерата, неудобството, страха и да се убедят, че **хората с проблеми са преди всичко хора ;Толерантност и разбиране**

**Материали**:*лента за връзване,шише с минерална вода,кутия с бонбони,конструктор*

**Описание:**

Трети декември-този ден не е празник и не се празнува.Той се отбелязва и ни напомня за хората с увреждания.

Поканихме майката на едно от децата в трети „а“ клас. Защо ли?

Защото в семейството си имат и едно „слънчево дете“. Децата я посрещнаха с радост, Малко изненадани ,че е дошла сама без малкия …

 „ Ние сме едно сплотено семейство. Когато се роди Борис бяхме много щастливи с баща му.Щом той поотрасна решихме ,че имаме любов поне за още едно дете. Така започна своя разказ майката.

Разказа как всичко е било наред по време на бременността.

Всички изследвания са показвали ,че ще си имат едно хубаво и здраво бебе.

Така до самото раждане.

Родило се е здраво и красиво момче с допълнителна 47 хромозома.

Тя обясни на децата ,че дете със Синдром на Даун не е заболяване ,а генетично състояние.Учениците слушаха притаили дъх. Тогава едно от децата се сети и каза ,че по усмихнато дете от…..не е виждал.

Продължихме с ролева игра “ Не мога да се справя сам“

Учениците влизаха в ролята на :1.Дете,което не може да си ползва и двете ръце;

 2.Дете ,което не може да общува.

Ролевата игра:“Сърдечни хирурзи“ предизвика спорове и сълзи в очите. Учениците трябва да спасят един човешки живот.Има екип,който трябва да реши кой от всички нуждаещи се заслужава да живее.

Има едно сърце за трансплантация и трима спешно нуждаещи се пациенти.

ИЗВОДИ: Развълнувани децата стигнаха сами до извода ,че всеки човек има право да живее. Всеки живот е ценен.

Това ,че някой се е родил малко по – различен не е причина да не сме му приятели.Всички деца обичат да играят,обичат лакомства и имат нужда от обич.

**От коментарите в час**

* *Брат ти е голям сладур.*
* *Той прави ли бели вкъщи? А вие карате ли му се?*
* *Значи сте много щастливи във вкъщи ,защото си имате малък слънчо.*

**идеи за надграждане**

Решихме да поканим този малък „Слънчо „на 21.03 и заедно да отбележим денят на хората със Синдром на Даун.